**ՆԱԽԱԳԻԾ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ**

**ՀԱՄԱՅՆՔԻ ԱՎԱԳԱՆԻ ՈՐՈՇՈՒՄ**

**« » դեկտեմբեր 2023 թվականի N -Ա**

**ԱՄԱՆՈՐՅԱ ՏՈՆԵՐԻ**  **ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Գյումրի համայնքի ավագանու 2017թվականի նոյեմբերի 06-ի N119-Ն որոշման 1-ին կետով հաստատված կարգի 7-րդ կետի 3-7-րդ ենթակետերի դրույթներով, հիմք ընդունելով Հայաստանի Հանրապետության պաշտպանության նախարարության զորակոչային և զորահավաքային համալրման ծառայության Շիրակի մարզի տարածքային ստորաբաժանման ղեկավար Գ.Պողոսյանի՝ Գյումրի համայնքի ղեկավարին ուղղված գրությանը կից ներկայացրած ցուցակները (համայնքապետարանում մուտքագրված 2023 թվականի դեկտեմբերի 01-ին N 25879 թվագրությունով)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Հատկացնել դրամական օգնություն ներքոգրյալ ընտանիքներին և անձանց.

1) Արցախյան պատերազմում (1991-1994թվականներին) զոհված թվով 104 (մեկ հարյուր չորս) ազատամարտիկների ընտանիքներից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 2 080 000 (երկու միլիոն ութսուն հազար) Հայաստանի Հանրապետության դրամ՝ համաձայն N1 հավելվածի,

2) զոհված (մահացած) թվով 314 (երեք հարյուր տասնչորս) զինծառայողների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 6 280 000 (վեց միլիոն երկու հարյուր ութսուն հազար) Հայաստանի Հանրապետության դրամ՝ համաձայն N 2 հավելվածի,

3) 1956 թվականի հոկտեմբերին Հունգարիայի հեղաշրջման ճնշմանը մասնակից թվով 4 (չորս) վետերաններից յուրաքանչյուրին՝ 15 000 (տասնհինգ հազար) Հայաստանի Հանրապետության դրամ, ընդամենը՝ 60 000 (վաթսուն հազար) Հայաստանի Հանրապետության դրամ՝ համաձայն N3 հավելվածի:

4) 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ անհայտ կորած համարվող թվով 5 (հինգ) զինծառայողների ընտանիքներին՝ յուրաքանչյուրին 20 000 (քսան հազար) Հայաստանի Հանրապետության դրամ, ընդամենը՝ 100 000 (հարյուր հազար) Հայաստանի Հանրապետության դրամ՝ համաձայն N4 հավելվածի:

5) 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ գերեվարված թվով 7 (յոթ) զինծառայողների ընտանիքներին՝ յուրաքանչյուրին 20 000 (քսան հազար) Հայաստանի Հանրապետության դրամ, ընդամենը՝ 140 000 (մեկ հարյուր քառասուն հազար) Հայաստանի Հանրապետության դրամ ՝ համաձայն N5 հավելվածի:

6) Աֆղանստանի պատերազմի 71 (յոթանասունմեկ) մասնակիցներից յորաքանչյուրին` 10 000 (տաս հազար) Հայաստանի Հանրապետության դրամ, ընդամենը՝ 710 000 (յոթ հարյուր տաս հազար) Հայաստանի Հանրապետության դրամ ՝ համաձայն N6 հավելվածի:

1. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2023 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

3. Սույն որոշումն ուժի մեջ է մտնում հրապարակմանը հաջորդող օրվանից:

**Կ .ԲԱԴԱԼՅԱՆ**

**Ա.ՉԱԽՈՅԱՆ**

**Մ.ՄԿՐՏՉՅԱՆ**

**Ա.ՀԱԿՈԲՅԱՆ**

կատ՝ Ա.Տաշչյան

**ՀԻՄՆԱՎՈՐՈՒՄ**

**« ԱՄԱՆՈՐՅԱ ՏՈՆԵՐԻ**  **ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

« Ամանորյա տոների կապակցությամբ դրամական օգնություն հատկացնելու մասին» որոշման ընդունումը պայմանավորված է Արցախյան ազատամարտի ժամանակ զոհված ազատամարտիկների ընտանիքներին, զոհված (մահացած) զինծառայողների ընտանիքներին, 1956թ հոկտեմբերին Հունգարիայի հեղաշրջման ճնշմանը մասնակից վետերաններին, 2020թվականի սեպտեմբերի 27-ից նոյեմբերի 10-ը ներառյալ Արցախի Հանրապետությունում ծավալված մարտական գործողությունների ժամանակ գերեվարված և անհայտ կորած համարվող զինծառայողներն, Աֆղանական պատերազմի մասնակիցներին դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

**« ԱՄԱՆՈՐՅԱ ՏՈՆԵՐԻ**  **ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ»** **ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Ամանորյա տոների կապակցությամբ դրամական օգնություն հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: