**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« **13**» **դեկտեմբերի 2023 թվականի N- Ա**

«**ՀԱՅԿԱԿԱՆ ԿԱՐԻՏԱՍ**»  **ԲԱՐԵՍԻՐԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

«Հայկական Կարիտաս» բարեսիրական հասարակական կազմակերպությունն իրականացնում է

«Տաք ձմեռ տարեցների համար» ծրագիրը, որը նպաստում է տարեցների առողջության պահպանմանը՝ ձմռան ամիսներին հոգալով նրանց բնակարանների ջեռուցման խնդիրները:

Նկատի ունենալով վերոգրյալը, ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Հայաստանի Հանրապետության Շիրակի մարզի Գյումրի համայնքի ավագանու 2017թվականի նոյեմբերի 06-ի N 119-Նորոշման 1-ին կետով հաստատված կարգի 10-րդ և 11-րդ կետի դրույթներով և հիմք ընդունելով «Հայկական Կարիտաս» բարեսիրական հասարակական կազմակերպության (այսուհետ՝ կազմակերպություն) գործադիր տնօրեն Գագիկ Տարասյանի գրությունը (Գյումրու համայնքաապետարանում մուտքագրված` 2023 թվականի հոկտեմբերի 04 -ին N 21163 թվագրմամբ)՝ **Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Կազմակերպությանը որպես նվիրատվություն հատկացնել 1 200 000 (մեկ միլիոն երկու հարյուր հազար) Հայաստանի Հանրապետության դրամ` 2023-2024 թվականների ձմռան ընթացքում համայնքի թվով 390 (երեք հարյուր իննսուն) կարիքավոր ծերերի ջեռուցման կարիքները հոգալու նպատակով:

2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2023 թվականի բյուջեի 10/7/1 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

3. Սույն որոշումն ուժի մեջ է մտնում կազմակերպության գործադիր տնօրեն Գագիկ Տարասյանին պատշաճ իրազեկելու օրվան հաջորդող օրվանից:

**Կ.ԲԱԴԱԼՅԱՆ**

**Ա.ՉԱԽՈՅԱՆ**

**Մ.ՄԿՐՏՉՅԱՆ**

Կատարող՝

Ա. Տաշչյան

**ՀԻՄՆԱՎՈՐՈՒՄ**

««**ՀԱՅԿԱԿԱՆ ԿԱՐԻՏԱՍ**»  **ԲԱՐԵՍԻՐԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Տաք ձմեռ տարեցների համար» ծրագրով տարեցների առողջության պահպանման, ձմռան ամիսներին նրանց բնակարանների ջեռուցման խնդիրները լուծելու նպատակով անհրաժեշտ է համայնքի ներդրումը ծրագիրը չձախողելու համար: Ծրագիրը նպաստելու է ծերերի կենսակերպի որակի բարձրացմանը` ապահովելով նրանց ճկուն, հետևողական, կարեկից և անհատական խնամքը, ինչպես նաև բարձրացնել հասարակության իրազեկությունը ծերերի առջև ծառացած հիմնախնդիրների շուրջ:

Որոշման ընդունումը պայմանավորված է Հայաստանի Հանրապետության Շիրակի մարզի Գյումրի համայնքի ներդրումը նշված ծրագրին նվիրատվություն հատկացնելու անհրաժեշտությամբ:

**ՏԵՂԵԿԱՆՔ**

««**ՀԱՅԿԱԿԱՆ ԿԱՐԻՏԱՍ**»  **ԲԱՐԵՍԻՐԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

.«Հայկական Կարիտաս» բարեսիրական հասարակական կազմակերպությանը որպես նվիրատվություն դրամական միջոցներ հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: