**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 30 նոյեմբերի, 2023 թ.

Ք. Գյումրի, Վարդանանց հր.1 ժամը՝ 15:00

2023 թվականինոյեմբերի 30-ին, ժամը՝ 15:00-ին, Գյումրու համայնքապետարանի վարչական շենքում կայացավ հանրային բաց լսում և քննարկում (այսուհետ՝ քննարկում):Քննարկումը վարեց Գյումրու համայնքի ղեկավարի խորհրդական Ալբերտ Մարգարյանը։

**Հանրային քննարկման թեմա՝** «**Գյումրի քաղաքի Ղ․ Ղուկասյան փողոցի` Կոմինտեռնի փողոցից մինչև Տիգրան Մեծի փողոցի հատվածը՝ հարակից շարքերով, Յուրի Վարդանյանի անունով վերանվանելու մասին»։**

**Զեկուցող՝** Հենրիկ Գասպարյան` Գյումրի համայնքի գլխավոր ճարտարապետ

* Բարև Ձեզ սիրելի մասնակիցներ, սկսում ենք մեր հանրային լսումը «Գյումրի քաղաքի Ղ․ Ղուկասյան փողոցի` Կոմինտեռնի փողոցից մինչև Տիգրան Մեծի փողոցի հատվածը՝ հարակից շարքերով, Յուրի Վարդանյանի անունով վերանվանելու մասին»թեմայի պլանի բաց քննարկման վերաբերյալ։

Հիշեցնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր,իր առարկություններն ու առաջարկությունները հնչեցնել բանավոր ձևով կամ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Համայնքապետարանի պաշտոնական էլեկտրոնային հասցեին [gyumri@gyumri.am](mailto:gyumri@gyumri.am) կամ գրավոր տեսքով ներկայացնել քննարկման քարտուղարին, քննարկման ավարտից հետո՝ հնգօրյա ժամկետում։

* Նյութը ներկայացնելու համար խոսքը փոխանցում եմ Գյումրի քաղաքի գլխավոր ճարտարապետ Հ․ Գասպարյանին։

**Զեկուցող՝** Հենրիկ Գասպարյան.

* Բարև Ձեզ հարգելի համաքաղաքացիներ, ներկայացված նախագիծը վերաբերում է մեր փողոցներից մեկը Յուրի Վարդանյանի անունով վերանվանելուն։ Այդ հարցով համայնքի ղեկավարին դիմել էր Յուրի Վարդանյանի կինը, միջնորդագիր էր ներկայացրել։ Յուրի Վարդանյանը մեր քաղաքի այն մարդկանցից է, որ տարիներ շարունակ և՛ Հայաստանի Հանրապետության, և՛ մեր քաղաքի պատիվը բարձր է պահել, մեր քաղաքը մեծ մասով նաև ճանաչել են նրա անունով։ Մեր քաղաքում շատ են սպորտսմենները, մշակույթի և արվեստի գործիչները, որոնք դեռևս չեն ստացել իրենց արժանի մեծարումը, դրա համար համայնքապետարանը որոշել է բոլոր մեր համաքաղաքացիներին որորնք նման ավանդ և վաստակ ունեն մեր քաղաքի և Հայաստանի Հանրապետության համար, նրանց անունով անվանակոչել փողոցներ, դպրոցներ և աշխարհագրական օբյեկտներ։ Ներկա դրությամբ մեր քննարկումներից հետո առաջարկվում էՂուկասյան փողոցի սկզբնամասից մինչև Տիգրան Մեծի հատվածը իր նրբանցքներով հանդերձ։ Հաշվի առնելով որ նա ծնվել և մեծացել է այդ թաղամասում, այն սպորտ դահլիճը որտեղ նա հասել է բարձունքների, գտնվում է այդ թաղամասում։ Հիմա ձեր քննարկմանն ու հավանությանն ենք ներկայացնում որպես հանրային լսումներ, հետո կներկայացնենք ավագանու քննարկման ժամանակ։ Կենսագրությունը ներկայացնելու կարիք կարծում եմ չկա, որովհետև ինքը էնքան ճանաչված է, իր կենսագրությունը էնքան հարուստ ու բովանդակալից է։ Նա հասարակական և պետական գործիչ էր։

Ա. Մարգարյան.

* Կարող եք հարցեր ուղել պարոն Գասպարյանին։

Կարեն Մալխասյան.

* Շնորհակալություն ներկայացնելու համար պարոն Գասպարյան, իրոք մենք պատասխանատու ենք և պարտավորեցնող է մեր քաղաքի ճանաչված մարդկանց անունով փողոցները անվանել, և այդ մարդկանցից է Յուրի Վարդանյանը։ Շնորհակալություն նախաձեռնողներին համոզված եմ որ ավագանու կողմից այս որոշումը կընդունվի։

Մաթևոսյան Ազատ.

* Պետք է նշեմ, որ մի քիչ ուշացումով էր, ես ներկայացնում եմ ՇՊՀ-ի ֆիզդաստիարակության բաժնի ղեկավար։ Յուրիկ Վարդանյանին էն տարիներից երբ Երևանից տեղափոխեցին Լենինական լավ գիտեմ, մեզ մոտ երկրորդ կուրսից եկավ մի քիչ երկար տարիներ սովորեց, որովհետև էն ժամանակ ազատ գրաֆիկով էր աշխատում։ Յուրիկ Վարդանյանը ինձ մոտ պարապել է նաև վոլեյբոլ, ես միշտ հպարտանում էի և զրույզի ժամանակ ասեցի վոլեյբոլիտները կորցրեցին լավագույն վոլեյբոլիստին, որովհետև նա Խորհրդային միության տարիներին իր ունեցած հնարավորություններով կարող էր խաղալ։ Ծանրորդները գտան իրենց կուռքին և նա հասավ մեծ բարձունքների։ Մեզ լեննականցիներին ճանաչեցին ՅուրիկՎարդանյանով։ Լեննականցիներիս համար սպորտը առաջնային է, հետևաբար պետք է միշտ ուշադրություն դարձնենք բազմափորձ մարզիկներին։ Բացի Յուրիից մենք ունենք շատ մարդիկ, էս փոքրիկ քաղաքը 20 օլիմպիական խաղերի չեմպիոն, ում պատմում ենք չեն հավատում, էլ չեմ ասում քանի աշխարհի ու եվրոպայի չեմպիոն։ Մենք միշտ մեր հյուրերին ասում ենք եթե դուք աշխարհում գտնեք մեկ բարձրագույն ուսումնական հաստատություն, որ ունենա 20 օլիմպիական խաղերի չեմպիոններ, դա սուտ կլինի։ Եվ ես ուզում եմ որ նույն հաջողությամբ մեր մյուս լավագույն մարզիկների անունով մարզադպրոցներ անվանեն, մանավանդ եթե հիմա Յուրիկ Վարդանյանի արձանը դնենք դա կլինի այցեքարտ մեր տուրիստների համար, աշխարհի տարբեր ծայրերից կգան կուզենան տեսնեն Յուրիկ Վարդանյանին։ Ես ունեմ մագիստրոս, որը թեզ է գրում Յուրի Վարդանյանին նվիրված, ամենակարևորը Յուրիկ Վարդանյանի մարզադպրոցի փոխտնօրենն, որ ավելի խորքից իմանա Յուրիկ Վարդանյանին։ Ես կուզենայի որ քաղաքապետարանը իր արձանի բացման օրը գիտաժողով կազմակերպեր, մեծ հնչեղություն կստանար, կհրավիրեինք իր ընկերներին, բարեկամներին Կիրովականից Կարագյոզյան Ղանդոսը իր անունով դոկտորական դեսերտացիա է գրել, ես չեմ հիշում որևէ մարզիկ, որ իր անունով դոկտորական դեսերտացիա է գրել։ Ավելի լայն հնչեղության համար ես ձեր օգնության կարիքը կունենամ, եթե կօգնեք մեր գիտական հոդվածները տպագրելու, մարդկանց ընդունելու, եթե իր անունով գիտաժողով անցկացնենք, մարդիկ Խորհրդային միությունից իրեն ճանաչող, մեծ հաճույքով կմասնակցեն, որովհետև մարդիկ կգան իմանալու, ուսումնասիրելու, հազարամյակների ընթացքում 1 անգամ կարող է ծնվեն Յուրիկ Վարդանյանի նման մարդիկ, պետք է մենք իրեն մեծարենք։ Մի անգամ քաղաքը գիտաժողով անցկացնի, հետագայում Շիրակի Պետական Համալսարանում կանցկացնենք։

Հենրիկ Գասպարյան.

* Յուրի Վարդանյանի արձանի տեղադրման հարցը արդեն առկա է, տարածքը արդեն առանձնացված է։ Որոշվել է Սովխոզում, մյուս տարի սուբվենցիոն ծրագրով կլինի։

Հարց.

* Ավելի կենտրոն տեղ հնարավոր չէ՞:

Պատասխան` Հենրիկ Գասպարյան.

* Դա էլ է կենտրոն, շենքի դեմն է իրենց։

Յուրի Վարդանյանի շնորհիվ է որ մինչև հիմա մեր երիտասարդները ծանրամարտի մեջ հաջողություններ ունեն։ Ահագին աշխատանքներ են տարվում նախապատրաստական, որ քաղաքում սպորտի թանգարան ունենանք։ Դա մեր գյումրեցի սպորտսմենների համար կլինի։ Գիտաժողովին էլ լրիվ կողմ եմ, որ նման բաներ լինի։

Մաթևոսյան Ազատ.

* 30-ից ավելի բանաստեղծություն այդ թվում նաև մեր լեննականցիներն են գրել, նրա անունով երգ կա, Յուրի Վարդանյանի երգը երգելու համար ստացել են վաստակավոր արտիստի կոչում ռուսաստանցի շատ երգիչներ։ Յուրի Վարդանյանը ոգեշնչել է երգիչների, բանաստեղծների, քանդակագործների։ Մենք բոլորս պարտք ենք Յուրիկ Վարդանյանին։

Հենրիկ Գասպարյան.

* Ես գիտեմ, որ եթե վերցնենք աշխարհի ամենահայտնի 10 հայերին, ինքը 10-ից մեկն է։

Ալբերտ Մարգարյան.

* Եզրափակենք, փաստորեն հանրային լսման մասնակիցները բոլորը կողմ են նախագծին, որը դրվելու ավագանու նիստի քննարկմանը։

Քանի, որ այլ հարցեր և առարկություններ չհնչեցին` Ա․ Մարգարյանը փակեց նիստը:

Հանրային լսմանը ներկա էին 16 անձիք:Քննարկման վերաբերյալ գրավոր տեսքով չեն ներկայացվել բողոքներ և առարկություններ։

**Գյումրու համայնքապետարանի**

**աշխատակազմի քարտուղար Կ. ԲԱԴԱԼՅԱՆ**